Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 169

10. Hurra, Ferien! / Végre itt a nyár! A témakörök és azokon belül a témák, résztémák feldolgozásának sorrendje a tanulók érdeklődése, igénye szerint szabadon alakítható (lásd fent). A számozás csupán a könnyebb tájékozódást hivatott segíteni. Kivételt egyedül a lista elején álló „Hogyan tanuljak idegen nyelveket?” című témakör képez, melynek céljából és tartalmából adódóan mindenképpen a kezdő, ráhangoló szakaszban, tehát a tanítási-tanulási folyamat legelején kell állnia. A továbbiakban ajánlásokat fogalmazunk meg a témakörök évfolyamokra bontását illetően, tekintettel azok tartalmára, ill. a tartalmakhoz kapcsolódó kommunikatív feladatok komplexitásának fokára. Mivel a témakörök azokat a legfontosabb területeket fedik le, melyeken a nyelvtanulónak, nyelvhasználónak aktuálisan és a jövőben vélhetően leginkább szüksége lesz a használható nyelvtudásra, valamint mivel az alapműveltségi vizsga témakörei nagyjából egybeesnek a jelen kerettantervben szereplő témakörökkel, tanácsos az összes felsorolt témakör feldolgozása, ha nem is azonos mélységben. Az itt következő felsorolásban a modulokat „A” és „B” csoportokra bontjuk. Azt javasoljuk, hogy az „A” modulokat (egyszerre vagy részletekben, építve a témakörökön belül a tematikus kapcsolódási pontokra) minden, a tanulókat érdeklő témára ill. résztémára kiterjedően, a projektek nyújtotta lehetőségeket is megragadva dolgozzák fel. A „B” modulok esetében elegendő lehet a témakör legfontosabb, a tanulókat leginkább érdeklő aspektusának/aspektusainak a tárgyalása is. Hangsúlyozzuk azonban, hogy az általunk megadott bontás nem veszi, mert nem is veheti figyelembe a helyi sajátosságokat, a tanulók érdeklődését, igényeit stb. A mélyebben vagy kevésbé mélyen feldolgozandó tartalmak kiválasztása, a témák és résztémák kapcsolódási pontjainak meghatározása a helyi tantervek feladata. Tanácsos azonban „mamutmodul” helyett a modulokat kisebb egységekre (témákra, résztémákra) bontani és a kétéves program során az egyes témakörökre különböző szempontok szerint, más-más kapcsolódási pontok mentén többször is visszatérni. 5.3. A témakörök javasolt felosztása a 9. és 10. évfolyam között: A modul neve: Óraszám

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes